google/wiki40b huggingface dataset:
Šrírangapattanam

Šrírangapattanam (v anglickom prepise Shrirangapattana, Srirangapattana, Srirangapatna, Srirangapatnam, anglický názov Seringapatam) je mesto v juhoindickom spolkovom štáte Karnátaka. Leží na 5 km dlhom ostrove na rieke Kávérí (Cauvery), asi 16 km severovýchodne od Maisúru. V r. 1991 tam žilo 21 905 obyvateľov.

Dejiny

Mesto je historicky významné. Koncom 9. storočia tu bol vybudovaný hinduistický chrám, neskôr tu dali vybudovať králi Vidžanajagarskej ríše pevnosť. Od 1610 do 1799 bolo hlavným mestom Maisúrskeho kráľovstva. V polovici 18. storočia napadli pevnosť Maráthi, ale pevnosť sa im ani po úpornom boji s oddielmi islamského generála Haidara Alího nepodarilo dobyť. Neskôr sa de facto stal vládcom Maisúr a ako jeho predchodcovia spravoval svoju ríšu zo Šrírangapattanamu. Syn a následník Haidara Alího Típú Sultán, na konci 18. storočia čelil oveľa nebezpečnejšiemu protivníkovi, anglickým koloniálnym snahám v Indii, bol v r. 1792 v jeho vlastnom hlavnom meste Britmi porazený. Jeho pokus vymaniť sa z britského područia sa nepodaril, lebo 1799, v štvrtej maisúrskej vojne, zaútočili Briti opätovne a zničili Šrírangapattanam. Típú Sultán pritom prišiel o život. Potom mesto stratilo význam. Dnes je malým provinčným mestom v spolkovom štáte Karnátaka.
Pressins

Poloha

Obec má rozlohu 10,1 km². Najvyšší bod je položený 532 m n. m. a najnižší bod 262 m n. m.

Obyvateľstvo

Počet obyvateľov obce je 1 088 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zeuxis z Hérakleie

Zeuxis (starogr. Ζεῦξις), grécky maliar z prelomu 5. a 4. storočia pred Kr., bol jedným z najslávnejších umelcov staroveku.
Maliar Zeuxis pochádzal z juhoitalskej Hérakleie. Približne v 30. či 20. rokoch 5. storočia pred Kr. prišiel do Atén, kde sa venoval rôznym objednávkam. Platón vo svojom Protagorovi opisuje Zeuxida ako mladíka, ktorý nedávno prišiel do Atén, a nie len, že si podľa neho lepšie viedol ako Apollodoros, ale ho aj veľkoryso označuje za umelca, ktorý „olúpil svojich učiteľov o ich umenie, ktoré si potom privlastnil.“ Podľa Plutarcha na otázku, že prečo maľuje tak pomaly odpovedal: „Súhlasím s vami, že maľujem dlhú dobu, veď tiež maľujem na dlhú dobu“, Plutarchos ďalej píše, že práve tak zotrvávajú priateľské vzťahy, ak ich príjmeš až po dlhej skúške.
Nezachovala sa žiadna zo Zeuxidových malieb. Zo starovekých spisov je ale známy rozsiahly zoznam jeho diel, zahrňujúci i celkovo neobvyklé témy. Jeho obrazy bývali vraj i veľmi jednoduché kompozície, zobrazujúce nezriedka iba jednu postavu (i monochromatické). Prevzal Apollodorovu metódu tieňovania, ktorú vylepšil zvýraznením osvetlených miest, čím podtrhol trojrozmerný dojem, ktorý jeho obrazy vyvolávali. Okrem toho sa sústreďoval na silne emotívne témy, akými boli napr. plačúci Menelaos a divý Boreas. Jeho najslávnejším dielom však bola nahá Helena, ktorú namaľoval pre Krotón. Bola to zidealizovaná postava, ktorá bola zmesou rozličných ženských modelov.
Zeuxis mal počas svojej tvorby v Aténach rivala Parrhasia, slávneho maliara, ktorý prišiel z Efezu. Obaja patrili k metoikom tvoriacim hlavne v dobe peloponézskej vojny. Ich rivalita, ktorá sa stala vďačným námetom mnohých historiek, sa sústreďovala na súťaž o väčšiu mieru realizmu. Zeuxidove maľby boli vraj natoľko realistické, že sa k nim zlietali vtáci, aby si pochutnali na hrozne.
Zeuxis bol nezriedka aj kritizovaný, napríklad za to, že vraj maľoval svojim postavám príliš veľké prsty a hlavy. Na druhej strane sa nepochybne zaslúžil o väčšiu prestíž maliarskeho stavu. Tú dosiahol výzdobou paláca macedónskeho kráľa Archelaa (v rokoch cca 413 - 399 pred Kr.) v Pelle. Po tejto zákazke veľmi zbohatol. „Svoje bohatstvo,“ ako hovorí Plínius Starší, „vystavoval v Olympii na obdiv zlatom vyšitým vlastným menom, ktorým zdobil svoje kockované rúcha. Nakoniec sa celkom vzdal ďalšieho predaja svojich diel, o ktorých vyhlasoval, že sú príliš vzácne na to, než aby mohli byť primerane odmenené,“ tému, ktorú neskôr rozvinul vo vlastnom epigrame (na náhrobku).
Snahy o rekonštrukciu jeho nástených malieb na základe vzorov z vázového maliarstva tej doby neuspeli. V tom období totiž nástenná a dosková maľba dosiahla taký rozkvet, že odčerpávala talenty vázového maliarstva, ktoré sa tak vrátilo k rýdzo dekortívnemu remeslu.
Kráľovský servient

Kráľovskí servienti alebo servienti alebo kráľovskí služobníci alebo služobníci svätého kráľa (z lat. servientes regis, t. j. kráľovskí slúžiaci) boli v 11. až 13. storočí v Uhorsku najpočetnejšia vrstva slobodného obyvateľstva, ktorá bola bezprostredne podriadená uhorskému kráľovi (župani nad nimi nemali žiadnu právomoc) a bola povinná vojenskou službou v kráľovskom vojsku výmenou za pôdu od kráľa.
Vyvinuli sa z pôvodných vojakov a služobníkov kráľa (čo boli príslušníci rôznych profesií usadení v špecializovaných dedinách, kde slúžili kráľovi).
Kráľovskí servienti bojovali pod kráľovskými zástavami a boli vlastníkmi pôdy s poddanými, čím sa odlišovali od nižšie postavených bojovníkov, napr. hradných jobagiónov.
Ich postavenie riešila Zlatá bula Ondreja II. z roku 1222 (čl. 10 - 16), na základe ktorej sa považovali za váženejších členov uhorskej spoločnosti. Na základe toho si začali vytvárať obsiahle rodokmene a svoju genealogickú líniu odvodzovali od nejakého slávneho (nezriedka vybájeného) predka. Význam rodovej tradície u servientov sa prejavil aj v dvojitom označovaní rodov (napr. Hunt-Poznan).
V 13. storočí boli kráľovskí servienti príčinou premeny (kráľovských) komitátov na (šľachtické) stolice. Z roku 1232 pochádza prvá zmienka o ich organizáciách na stoličnej úrovni, ktoré sa nazývali congregationen servientum.
Od konca 13. storočia sa všetci kráľovskí servienti považovali za šľachticov (zemanov).
Saint-Beauzile

Polohopis

Saint-Beauzile má rozlohu 9,23 km². Najvyšší bod je položený 466 m n. m. a najnižší bod 192 m n. m.

Obyvateľstvo

Saint-Beauzile má 116 obyvateľov (2009).
Graf vývoja obyvateľstva:
Zdroje: INSEE
Perióda (fyzika)

Perióda je fyzikálna veličina udávajúca dobu trvania periodického javu. Pri pohybe po kružnici je to doba, za ktorú hmotný bod opíše kružnicu jedenkrát.

Symbol a jednotky

Symbol: T
Základná jednotka: sekunda, skratka s
Ďalšie jednotky: pozri čas
Priepasniansky potok

Prameň

Pramení v Myjavskej pahorkatine na území obce Polianka, priamo na južnom okraji miestnej časti Dolná Polianka, južne od kóty 427,0 m v nadmorskej výške cca 390 m n. m.
Saint-Pierre-de-Curtille

Poloha

Obec má rozlohu 9,75 km². Najvyšší bod je položený 621 m n. m. a najnižší bod 229 m n. m.

Obyvateľstvo

Počet obyvateľov obce je 444 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mirabel-et-Blacons

Poloha

Obec má rozlohu 17,48 km². Najvyšší bod je položený 705 m n. m. a najnižší bod 197 m n. m.

Obyvateľstvo

Počet obyvateľov obce je 904 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montcey

Poloha

Obec má rozlohu 8,12 km². Najvyšší bod je položený 400 m n. m. a najnižší bod 282 m n. m.

Obyvateľstvo

Počet obyvateľov obce je 222 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fosfid

Fosfid je zlúčenina fosforu s nejakým menej elektronegatívnym prvkom alebo prvkami. Dvojprvkové zlúčeniny tvoria fosfor s väčšinou prvkov s výnimkou ortute, olova, antimónu, bizmutu, telúru a polónia. Pomer prvkov vo fosfidoch môže byť pomerne variabilný, napríklad draslík tvorí deväť fosfidov: K₃P, K₄P₃, K₅P₄, KP, K₄P₆, K₃P₇, K₃P₁₁, KP10.3, KP₁₅), nikel ich má osem (Ni₃P, Ni₅P₂, Ni₁₂P₅, NiP₂, Ni₅P₄, NiP, NiP₂, NiP₃). Väčšina z nich je dobre rozpustná v tukoch.

Výskyt v prírode

Schreibersit - vzorec (Fe,Ni)₃P, je bežne prítomný v niektorých druhoch meteoritov.
Polypoites (syn Apolóna)

Polypoites alebo Polypoités (starogr. Πολυποίτης – Polypoites/iný prepis: Polypoités) je v gréckej mytológii syn boha Apolóna a jeho milenky Fthie.
Keď élidský kráľ Aitólos v Lykosúrii počas pohrebných hier, ktoré sa konali na počesť úmrtia Azana, svojím vozom neúmyselne usmrtil Apida, syna Iasóna, musel sa vzdať trónu. Na kráľovský trón po ňom zasadol Éleios, syn jeho sestry Eurykydy a Aitólos svoju krajinu opustil.
Jeho cesta ho potom priviedla do Kourétidy, krajiny, ktorá ležala pri Korintskom zálive. Aitólos tam zákerne zabil svojich hostiteľov Dóra, Laodoka a Polypoita, synov boha Apolóna a Fthie, krajiny sa zmocnil a nazval ju po sebe Aitóliou.
Fenfusi

Fenfusi (maldiv. ފެންފުށި‎) je jeden z obývaných ostrovov na atole Alif Dál na Maldivách. Počet obyvateľov je 795 (jún 2006), dĺžka ostrova 1 000 m, šírka 300 m. Vzdialenosť od hlavného mesta Male je 109,43 km.
Pommerit-le-Vicomte

Poloha

Obec má rozlohu 33,03 km². Najvyšší bod je položený 119 m n. m. a najnižší bod 34 m n. m.

Obyvateľstvo

Počet obyvateľov obce je 1 825 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wancourt

Poloha

Obec má rozlohu 8,9 km². Najvyšší bod je položený 101 m n. m. a najnižší bod 56 m n. m.

Obyvateľstvo

Počet obyvateľov obce je 650 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krokodílotvaré

Charakteristika

Všetky druhy majú široké, mierne sploštené telo a dlhý, z bokov stlačený chvost, silné čeľuste. Oči aj nozdry sú na vrchu hlavy. Veľké kostené šupiny na rozdiel od ostatných plazov zvliekajú jednotlivo alebo po častiach.

Výskyt

Väčšinou žijú v sladkej vode, niektoré však v prílivovej zóne a prenikajú aj ďalej na more. Prežili od čias dinosaurov, teda žijú s malými zmenami už 65 miliónov rokov. Žijú na všetkých kontinentoch okrem Európy a Antarktídy.
Math.h

math.h je hlavičkový súbor štandardnej knižnice jazyka C, ktorý sprístupňuje matematické funkcie (napr. goniometrické funkcie, logaritmy) a konštanty (napr. Ludolfovo číslo). Hlavičkový súbor sa do zdrojového kódu vkladá pomocou direktívy preprocesoru #include <math.h> (v C) alebo #include <cmath> (v C++).

Funkcia pow

Funkcia pow (z anglického power, čo znamená umocňovať) je funkcia, ktorá umožňuje umocňovať reálny základ reálnym číslom. Pri programovaní sa často miesto tejto funkcie používa súčin niekoľkých premenných, napríklad x^3 = x \cdot x \cdot x.
V prípade, že je potreba spočítať druhú odmocninu, možno použiť preddefinovanú funkciu sqrt, prípadne sa používa alternatíva v tvare pow(x, 1.0/2.0), čo je základ umocnenia na jednu polovicu.
Toto sa používa aj u iných odmocnín. Pri počítaní nepárnej odmocniny je v matematike definovaná odmocnina zo záporného čísla, ale u tejto funkcie toto nie je definované. Tento problém možno obísť podmienkami if a else a pomocou funkcie abs(x).

Príklad zdrojového kódu pre funkciu pow

#include <math.h>#include <stdio.h>
 
int main(){
    float x, z;
    printf("Zadajte číslo, ktoré chcete umocniť na 3. :");
    scanf("%f", &x);
    z = pow(x, 3);
    printf("Výsledok je: %f", z);
    return 0;}

Funkcia sqrt

Funkcia sqrt (z anglického square root, čo znamená druhá odmocnina) je ďalšia funkcia, ktorú je možné volať v tvare z = sqrt(x);. Pre túto funkciu nie je definovaná odmocnina zo záporného čísla. Tomuto problému možno zabrániť príkazom abs(x) alebo podmienkami if a else. Alternatíva tohoto príkazu je príkaz pow, kde je premenná umocnená na jednu polovicu.

Príklad zdrojového kódu pre funkciu sqrt

#include <math.h>#include <stdio.h>
 
int main(){
    float x, z;
    printf("Zadajte číslo, ktoré chcete odmocniť: ");
    scanf("%f", &x);
 
    if(x >= 0)
    {
        z = sqrt(x);
        printf("Výsledok je: %f", z);
        return 0;
    }
    else
    {
        printf("Chyba, program ukončený!");
        return 1;
    }}
Dourbies

Poloha

Obec má rozlohu 60,88 km². Najvyšší bod je položený 1 440 m n. m. a najnižší bod 621 m n. m.

Obyvateľstvo

Počet obyvateľov obce je 180 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cravant (Loiret)

Poloha

Obec má rozlohu 33,91 km². Najvyšší bod je položený 131 m n. m. a najnižší bod 108 m n. m.

Obyvateľstvo

Počet obyvateľov obce je 955 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chigy

Poloha

Obec má rozlohu 11,76 km². Najvyšší bod je položený 211 m n. m. a najnižší bod 90 m n. m.

Obyvateľstvo

Počet obyvateľov obce je 271 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Roulans

Poloha

Obec má rozlohu 8,31 km². Najvyšší bod je položený 554 m n. m. a najnižší bod 255 m n. m.

Obyvateľstvo

Počet obyvateľov obce je 1 123 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Issa Kobajaši

Dielo

Issa napísal vyše 20 000 básní haiku, ktoré sa zachovali až do súčasnosti. Napriek tomu, že sa stal populárny, trpel nedostatkom peňazí. Navzdory mnohým osobným ťažkostiam jeho poézia odráža detskú jednoduchosť. Používal často miestne nárečia a rôzne konverzačné obraty. Okrem haiku písal aj v žánri haibun, napríklad diela  Moja jar (jap. おらが春 – Ora ga haru) alebo Siedmy denník (jap. 七番日記 – Šičiban nikki); spolupracoval pri tvorbe vyše 250 básní renku (renga). 
Issova báseň haiku sa v preklade R. H. Blythsa objavila v románe Franny a Zooey od J. D. Salingera v roku 1961: "Slimáčik / vylez na horu Fudži / ale pomaly, pomaly."
Erich Hoepner

Raná kariéra

Narodil sa vo Frankfurte nad Odrou, v prvej svetovej vojne slúžil ako dôstojník jazdectva. Aj to bol jeden z dôvodov prečo ho neskôr často nazývali „Der Alte Reiter“ (starý kavalerista). Najskôr zastával nižšie veliteľské funkcie, ale neskôr sa stal štábnym dôstojníkom. Po vojne vstúpil do Reichswehru. Od októbra 1932 velil 4. horskému pluku. Následne rýchlo kariérne postupoval. Vo februári 1933 sa stal náčelníkom 1. divízie, v októbri nasledujúceho roku náčelníkom štábu I. armádneho zboru. Už o rok bol menovaný za náčelníka štábu Skupinového veliteľstva 1. V roku 1936 bol povýšený do hodnosti generála. Od októbra 1937 velil 1. ľahkej brigáde, ktorú v októbri 1938 reorganizoval na ľahkú divíziu. Onedlho na to v novembri bol povýšený do hodnosti generál-poručíka a ako priaznivec nasadenia tankov poverený vedením XVI. motorizovaného zboru. Napriek tomu že bol odporcom Versaillského mieru, pri plánovanej vzbure vyšších dôstojníkov bolo jeho úlohou, zasiahnuť proti oddielom Waffen-SS. Vzburu však nacisti odhalili a jej tvorcov potrestali. Úloha Hoepnera však zostala nepovšimnutá.

Druhá svetová vojna

V marci 1939 sa stal veliteľom XVI. zboru. Svoje jednotky viedol v prvých ťaženiach druhej svetovej vojny, pri invázii do Poľska i do Francúzska. Za úspechy v týchto ťaženiach dostal Rytiersky kríž a bol povýšený do hodnosti generálplukovníka.
Od februára 1941 velil 4. tankovej skupine, s ktorou sa zúčastnil na vpáde do ZSSR. Jeho tanková skupina pôvodne postupovala so Skupinou armád Sever postupujúcou na Leningrad. Podľa niektorých názorov od svojich jednotiek vyžadoval plnenie komisárskeho rozkazu. U zajatých vojakov jeho armády boli neskôr nájdené dôkazy o masakrách v Kovne a na území Lotyšska a Litvy, boli to jedny z prvých dôkazov o nemeckých vojnových zločinoch na okupovanom území. Neskôr bola jeho skupina prevelená k Skupine armád Stred aby sa mohla účastniť útoku na Moskvu. Do 5. decembra 1941 jeho jednotky postúpili na vzdialenosť 20 km od sovietskeho hlavného mesta. Následne sa však stretli so sovietskou protiofenzívou a boli nútené ustupovať. V decembri 1941 bola jeho tanková skupina premenovaná na 4. tankovú armádu. V dôsledku sovietskej protiofenzívy so svojimi jednotkami ustúpil aj napriek rozkazom Hitlera, ktorý ho preto v januári 1942 pozbavil velenia a nahradil Ruoffom a následne Hothom. Okrem odvolania z funkcie bol degradovaný a pozbavený práva nosiť uniformu i vyznamenania, zbavený vojenského dôchodku i služobného domu. Bol jeden z najtvrdšie potrestaných vysokých dôstojníkov po bitke pri Moskve. Jeho potrestanie vzbudilo protesty medzi viacerými vysokými dôstojníkmi. Po bojoch na východnom fronte si uvedomil, že dobyvačná vojna, ktorú sa rozhodol Hitler viesť ničí Nemecko a stal sa ešte presvedčenejším odporcom nacizmu.
Zapojil sa do príprav atentátu na Hitlera. 20. júla 1944 však sprisahanci neboli úspešní. Väčšinu z nich nacisti rýchlo zatkli. Aj on bol zatknutý a mučený Gestapom, „národný súd“ ho nakoniec odsúdil k trestu smrti obesením. 8. augusta 1944 ho nahého obesili v Berlínskom väzení Plötzensee.
Peter Muránsky

Peter Muránsky (* 26. jún 1973) je bývalý poslanec Národnej rady Slovenskej republiky.
Peter Muránsky bol zvolený za poslanca NR SR vo volebnom období 2002 – 2006 za KDH. Počas svojho mandátu bol podpredsedom Výboru NR SR pre životné prostredie a ochranu prírody, členom Osobitného kontrolného výboru NR SR na kontrolu činnosti SIS a Stálej delegácie NR SR do Parlamentného zhromaždenia Organizácie pre bezpečnosť a spoluprácu v Európe.
Vo voľbách do NRSR v marci 2012 úspešne kandidoval na 13. mieste kandidátky KDH.
Kel palmový

Kel palmový (lat. Brassica oleracea var. palmifolia; ďalšie názvy pozri nižšie) je taxón z druhu kapusta obyčajná.

O klasifikácii

Kel palmový býva niekedy (skôr nevhodne) zaraďovaný pod listový kel (Brassica oleracea var. viridis v najužšom zmysle; takto býva zaraďovaný najmä v Taliansku) alebo pod kučeravý kel (spravidla Brassica oleracea var. sabellica, vrátane selenisia, prípadne aj pod kučeravý kel v niektorom širšom zmysle) alebo zriedkavejšie pod hlávkový kel.
V niektorých zdrojoch kel palmový zahŕňa aj kapustu obyčajnú predĺženú, t. j. po anglicky „Jersey kale“ (potom však zrejme neplatia synonymá (toskánsky) čierny kel a dino kel) – k tomu porov. vysvetlenie v článku listový kel. Nasledujúci text článku sa vzťahuje na palmový kel bez zahrnutia kapusty obyčajnej predĺženej, teda len na „taliansku“ rastlinu.

Názvy

Slovenské názvy sú: kel palmový/palmový kel, dino kel, čierny kel, toskánsky (čierny) kel.
Vedecké názvy: Brassica oleracea var. palmifolia, Brassica oleracea Skupina Palmtree Kale, Brassica oleracea Skupina Jersey Kale, Brassica oleracea Skupina Palmifolia, Brassica oleracea cv. group Palmtree Kale, Brassica oleracea convar. acephala var. palmifolia, Brassica oleracea ssp. capitata (convar. acephala) var. palmifolia, Brassica oleracea Brassica sabauda ssp. palmifolia, Brassica oleracea var. acephala subvar. palmifolia, Brassica bullata palmaeformis, Brassica oleracea subsp./var. acephala podskupina palmifolia, Brassica oleracea palmifolia.

Charakteristika

Stonka je nezhrubnutá, vysoká 1 - 2 m (ale dnes sa pestujú spravidla len nižšie formy), na jej vrchole sú listy. Listy netvoria hlávku, sú tmavé modrozelené. Listová čepeľ je úzka a dlhá (asi 40 cm), silno pľuzgiernatá (ako pri hlávkovom keli) a je ohnutá pozdĺž svojej stredovej osi smerom k zemi. Z palmového kelu vznikol hlávkový kel (Brassica oleracea var. sabauda) a pravdepodobne aj ružičkový kel (Brassica oleracea var. gemmifera). Používa sa ako zelenina alebo ako okrasná rastlina.
V minulosti sa bohato pestoval v Európe, dnes sa už pestuje prevažne len v severnom a strednom Taliansku.
Aljašský ropovod

Aljašský ropovod (ang. Trans-Alaska Pipeline System) je strategicky významný ropovod v USA, tiahnuci sa od severného pobrežia Aljašky k južnému.
V roku 1968 boli na severe Aljašky objavené bohaté ložiská ropy. O deväť rokov neskôr už Spojené štáty uviedli do prevádzky 1 270 km dlhý ropovod, pretínajúci Aljašku od Severného ľadového oceánu (Prudhoe Bay) až k nezamŕzajúcemu prístavu Valdez na južnom pobreží Aljašky. Tu sa ropa prečerpáva do obrovských tankerov a odváža sa do rafinérií v ostatných štátoch USA. Ropovod dopravuje asi 20% celkovej spotreby v USA a jeho vybudovanie stálo 8 miliárd dolárov. Po celej svojej dĺžke sa vplyvom teplôt rozťahuje a zmršťuje až o 240 metrov. 
Ropa sa ťaží z hĺbky 2 700 metrov pod povrchom a jej teplota dosahuje viac ako 60°C. Táto teplota sa však nesmie prenášať do potrubia, lebo to by spôsobovalo roztápanie permafrostu a celá konštrukcia ropovodu by sa zrútila. Preto je celé potrubie izolované a na podpory sa inštalujú teplotné radiátory, ktoré teplotu vyžarujú do priestoru. Potrubie je uložené na valcoch a tak sa môže po dĺžke ľubovolne rozpínať. Dĺžková rozpínavosť sa kompenzuje bočným točením potrubia. Cena výstavby ropovodu sa ropným spoločnostiam vrátila za 2 roky.
Ondes

Poloha

Obec má rozlohu 6,57 km². Najvyšší bod je položený 111 m n. m. a najnižší bod 102 m n. m.

Obyvateľstvo

Počet obyvateľov obce je 728 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chambon-sur-Voueize (obec)

Poloha

Obec má rozlohu 33,58 km². Najvyšší bod je položený 510 m n. m. a najnižší bod 320 m n. m.

Obyvateľstvo

Počet obyvateľov obce je 987 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Navailles-Angos

Poloha

Obec má rozlohu 14,22 km². Najvyšší bod je položený 302 m n. m. a najnižší bod 167 m n. m.

Obyvateľstvo

Počet obyvateľov obce je 1 320 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Longevelle

Poloha

Obec má rozlohu 4,1 km². Najvyšší bod je položený 362 m n. m. a najnižší bod 267 m n. m.

Obyvateľstvo

Počet obyvateľov obce je 113 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Levnov

Poloha

Zrúcanina sa nachádza na 120 metrov vysokom skalnom ostrohu nad riekami Oslavou a Chvojnicou v blízkosti ich sútoku. Priamo pod hradnou skalou sa nachádza Ketkovický mlyn. Hrad sa nachádza na turistickej značke tri kilometre južne od obce Ketkovice a v jej katastrálnom území a je súčasťou prírodnej rezervácie Údolí Oslavy a Chvojnice. Z hradu je výhľad na údolie rieky Oslavy, zrúcaninu hradu Kraví Hora, Malú skalu na protiľahlom riečnom brehu a tiež jadrovú elektráreň Dukovany.

Dejiny

Názov Levnov získala zrúcanina hradu znovu späť až v roku 1970. Vtedy bol identifikovaný na základe zápisov v archiváliách, do tej doby sa nevedelo, kde Levnov stával. Hrad bol postavený na začiatku vlády Karola IV. Lévom z Levnova (podľa ktorého nesie meno Levnov). Neskôr slúžil na ochranu tovaru třebíčskeho kláštora. Po čase klesol jeho význam a bol majiteľmi opustený, ako mnoho iných. Šľachta si stavala pohodlnejšie sídla. Rozhodnutím Moravského zemského snemu bol hrad vykúpený a spolu s ostatnými určený na zbúranie. Dôvodom pre toto rozhodnutie bolo zamedziť usídľovaniu lúpežných rytierov, ktorí odtiaľ plienili okolie. Preto bol hrad v roku 1442 obľahnutý zemskou hotovosťou, dobytý (vraj sa posádka hradu vzdala za voľný odchod do Rakús) a zborený.
Askaros z Téb

Askaros (starogr. Ἄσκαρος) bol grécky sochár z prelomu 6. a 5. storočia pred Kr.
Rodiskom sochára Askara boli boiócke Téby. Svojmu remeslu sa vyučil pravdepodobne u sochárskeho majstra Kanacha zo Sikyónu.
Podľa Pausania, autora jedinej správy o ňom uvedenej v jeho sprievodcovskej príručke po Grécku, bol tvorcom bronzovej sochy Dia z Olympie: „Ak sa vyberieme od radnice k veľkému chrámu (Diov chrám v Olympii), naskytne sa nám po ľavici socha Dia akoby ovenčeného kvetmi, v jeho pravej ruke je blesk. To je dielo tébskeho Askara vyučeného Sikyónčanom [Kanachom. Nápis na nej hlása, že je to desiatok z vojny Fókov] a Tesálčanov. Ak sa naozaj títo ľudia postavili do vojny s Fókmi a toto bol dar pre ich víťazstvo nad Fókmi, nebola to takzvaná svätá vojna, ale iná, ktorú viedli ešte skôr, než Médi (Peržania) a ich kráľ vpadli do Grécka.“
Hana Mašlíková

Životopis

Základnú školu navštevovala v Krupke, potom študovala na strednej škole, no po dvoch rokoch štúdium prerušila. Následne ho dokončila diaľkovo v Prahe popri zamestnaní. Mediálne známou sa stala ako účastníčka v reality show Trosečník. Na TV Prima moderovala nočnú telefonickú reláciu Sexy šance. Pracovala ako obchodná manažérka v modelingovej agentúre.
Sainte-Geneviève (Manche)

Poloha

Obec má rozlohu 4,95 km². Najvyšší bod je položený 60 m n. m. a najnižší bod 9 m n. m.

Obyvateľstvo

Počet obyvateľov obce je 309 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Río Turbio (Santa Cruz)

Podnebie

Klíma je studená s priemernou ročnou teplotou medzi 5 a 6 °C. V lete môže mimoriadne dosiahnuť teplota aj 28 °C a v zime klesnúť až na -25 °C.
Carville-Pot-de-Fer

Poloha

Obec má rozlohu 5,34 km². Najvyšší bod je položený 149 m n. m. a najnižší bod 82 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE